मध्यप्रदेश के 18 जिलों में भारी वर्षा होने की चेतावनी, जानिए- आपके शहर का हाल  
बाढ़ प्रभावित केरल में स्थिति सामान्य हुई
केरल में मरने वालों की संख्या 104 पहुंची
मध्यप्रदेश के पाटन में 24 सेंटीमीटर वर्षा दर्ज
इसी बीच, मध्यप्रदेश जन संसाधन विभाग के कार्यपालक अभियंता कमलेश रैकवार ने ‘पीटीआई-भाषा' को बताया कि मध्यप्रदेश के सबसे बड़े बांध इंदिरा सागर में बृहस्पतिवार को जलस्तर 260.40 मीटर तक पहुंच गया है, जो फुल लेवल से 1.73 मीटर कम है. इस बांध का फुल लेवल 262.13 मीटर है. खंडवा जिले में बने इस बांध की कुल क्षमता 8364 मिलियन क्यूबिक मीटर पानी भरने की है.
मौसम विभाग ने आगामी 24 घंटों के दौरान राजस्थान के अजमेर, बांसवाडा, बांरा, भरतपुर, भीलवाडा, बूंदी, चित्तौडगढ, डूंगरपुर, झालावाड़,कोटा, प्रतापगढ़, राजसमंद, सिरोही, टोंक और उदयपुर में मूसलाधार बारिश की चेतावनी जारी की है. वहीं अलवर, करौली, दौसा, धोलपुर, जयपुर, सवाईमाधोपुर, सीकर और पाली में भारी बारिश की संभावना जताई गई है.
देश के इस दक्षिणी राज्य में बारिश की तेजी में कमी आई है और प्रदेश के सभी 14 जिलों में से किसी में भी ‘रेड अलर्ट' जारी नहीं किया गया है. मौसम विभाग के अधिकारियों के अनुसार प्रदेश के कन्नूर एवं कासरगोड़ जिले में गुरुवार को ‘आरेंज अलर्ट' जारी किया गया (इसका मतलब है कि कुछ स्थानों पर भारी से बहुत भारी बारिश हो सकती है) जबकि इडुक्की, कन्नूर और कसारगोड में शुक्रवार के लिए ‘यलो अलर्ट' (तेज बारिश) जारी किया गया है.    
वायनाड के पुथुमाला एवं मलप्पुरम के कवलप्पारा में तलाश अभियान जारी है, जहां पिछले हफ्ते एक के बाद हुई भूस्खलन की कई घटनाओं के कारण दो गांव जमींदोज हो गए थे, जिनके बारे में यह माना जा रहा है कि वहां लोग जिंदा दफन हो गए थे. पुथुमाला में यह तुलनात्मक रूप से एक धूप वाला दिन था, जहां मिट्टी हटाने वाली मशीन और खोजी श्वान दस्ते को लापता लोगों को ढूंढने के लिए लगाया गया है. कवलप्परा में तलाश अभियान के लिए ड्रोन को लगाया गया है.    
दोपहर तीन बजे तक सरकार की ओर से जारी अद्यतन रिपोर्ट में कहा गया है कि पूरे प्रदेश में बाढ़ और भूस्खलन से 104 लोगों की मौत हो गई है.    गौरतलब है कि लोगों ने कई स्थानों पर अपने-अपने घरों की ओर लौटना शुरू कर दिया है. हालांकि 1,057 राहत शिविरों में अब भी 1,75,373 लोग शरण लिए हुए हैं.
उत्तरी मलप्पुरम जिले में गुरुवार को मरने वालों की संख्या बढ़कर 43 तक पहुंच गई है जो सबसे अधिक है. जिले में 28 लोग अब भी लापता हैं. इसके बाद कोझीकोड़ में 17 वायनाड में 12 जबकि कन्नूर और त्रिशूर में नौ नौ लोगों की मौत हुई है जबकि वायनाड में सात लोग लापता हैं. सरकार के आकंड़ों के अनुसार कुल 11 हजार 901 घर आंशिक रूप से क्षतिग्रस्त हुए हैं जबकि 1115 पूरी तरह क्षतिग्रस्त हो गए हैं.